**Tatarstanin johtaja** (tat. Татарстан Республикасы Рәисе, *Tatarstan Respublikası Rəise*, ven. Глава / Раис Республики Татарстан, *Glava / Rais Respubliki Tatarstan*) eli **Rais** (arabialaisesta رئيس, *Raʾīs)* on Venäjän federaatioon kuuluvan Tatarstanin tasavallan päämies ja korkein virkamies, joka johtaa Tatarstanin valtiovallan toimeenpanoelinten järjestelmää. Kesäkuusta 1991 helmikuuhun 2023 nimike oli *Tatarstanin presidentti*.

Historia
--------

Boris Jeltsin ja Mintimer Šaimijev. (1994).
12. kesäkuuta 1991 Mintimer Šaimijev valittiin Tatarstanin ensimmäiseksi presidentiksi ylivoimaisella äänten enemmistöllä. Tätä ennen Šaimijevin virka oli ollut tasavallan korkeimman neuvoston puheenjohtajiston puheenjohtaja. Myöhemmin Šaimijev valittiin uudelleen myös ylivoimaisin äänin vuosina 1996 ja 2001.

Vuonna 2017, kun Moskovan ja Kazanin välinen vuoden 1994 autonominen sopimus umpeutui, presidentin titteli oli määrä korvata johtajalla, kuten tehtiin muiden Venäjän tasavaltojen kanssa. Tatarstanin hallitus kuitenkin vastusti yrityksiä saada arvonimi lakkautettua ja liittovaltion hallitus kieltäytyi painostamasta asiaa.

Kuitenkin pian syyskuussa 2021 pidettyjen parlamenttivaalien jälkeen valtionduuman edustajat valmistelivat lakiesityksen Venäjän kaikkien alueiden johtajien titteleiden yhdistämisestä. Lakiehdotus, jonka katsotaan kohdistuvan suoraan Tatarstaniin, varaisi presidentin tittelin yksinomaan Venäjän federaation presidentille. Vastauksena Tatarstanin osavaltioneuvoston lainsäätäjät äänestivät sitä vastaan. Lakiesitys hyväksyttiin ensimmäisessä käsittelyssään marraskuussa. Liittoneuvosto hyväksyi sen 15. joulukuuta ja presidentti Vladimir Putin allekirjoitti sen 21. joulukuuta.

Laki tuli voimaan 1. kesäkuuta 2022. Tatarstanin presidentin sihteeri sanoi, että arvonimi säilyy siirtymäkauden-, koko vuoden 2022 ajan, jolloin perustuslakia aiotaan muuttaa. Viran uudelleennimeämisen oli määrä valmistua vuoteen 2023 mennessä. Monet Tatarstanissa näkivät tittelin menettämisen autonomian heikkenemisenä Venäjällä.

Vladimir Putin ja Rustam Minnihanov Kremlissä 2023.
Joulukuussa 2022 alueelliset lainsäätäjät äänestivät tasavallan päämiehen tittelin muuttamisen puolesta presidentistä "johtajaksi" (Rais, Räise). Presidentin nimikettä pidettiin viimeisenä jäljellä olevana federalismin symbolina Vladimir Putinin johtamien keskittämisuudistusten jälkeen. Nykyinen presidentti Rustam Minnihanov olisi kuitenkin säilyttänyt presidentin arvonimen, kunnes hänen toimikautensa päättyy vuonna 2025 siirtymäkauden sopimusten mukaisesti. 26.1.2023 Minnihanov allekirjoitti lakimuutokset; ehdotettu siirtymäkausi kuitenkin hylättiin, minkä vuoksi nimike oli muutettava 6. helmikuuta mennessä.

Nimimuutosprosessin Venäjällä kokonaisuudessaan katsotaan saaneen alkunsa kun Tšetšenian päämies Ramzan Kadyrov ilmoitti kieltäytyvänsä presidentin tittelistä ja kehotti muita seuraamaan hänen esimerkkiään. Kadyrov totesi, että "Venäjällä vain yhdellä valtiomiehellä on oikeus kutsua itseään presidentiksi" ja "alueellisten presidenttien paraati" pitäisi lopettaa.

Lähteet
-------

1. ↑  Aleksei Bushuev: Бушуев А.С. Тагиров И.Р. Политическое развитие постсоветского Татарстана: от советской автономии к современной модели // Эхо веков. 2020. №4. С. 6-21. *academia.edu*.  2020. Viitattu 11.11.2023.
2. ↑  Кремль не продлит договор с Татарстаном. Изменит ли это что-то? *bbc.com*. Viitattu 12.11.2023.
3. ↑  Татарстан не хочет отдавать президентский пост *kommersant.ru*. Viitattu 12.11.2023.
4. ↑  Resets for the ‘right people’ Russia plans to do away with term limits for regional leaders. Meduza’s Andrey Pertsev explains why the Kremlin needs this change *meduza.io*. Viitattu 12.11.2023.
5. ↑  Putin's Power Play? Tatarstan Activists Say Loss Of 'President' Title Would Be An Existential Blow *rferl.org*. Viitattu 12.11.2023.
6. ↑  Russia’s Tatarstan may lose president despite MPs rejecting bill *dailysabah.com*. Viitattu 12.11.2023.
7. ↑  Russia's State Duma adopts a law prohibiting the heads of the regions to be called presidents *realnoevremya.com*. Viitattu 12.11.2023.
8. ↑  Путин подписал закон с запретом главам субъектов России называться президентами *idelreal.org*. Viitattu 12.11.2023.
9. ↑  Президент Татарстана не превратился в губернатора 1 июня *kazanreporter.ru*. Viitattu 12.11.2023.
10. ↑  Должность президента исключат из конституции Татарстана к 2023 году *kommersant.ru*. Viitattu 12.11.2023.
11. ↑  Должность президента Татарстана переименуют к 2023 году *realnoevremya.ru*. Viitattu 12.11.2023.
12. ↑  Russia’s Tatar Minority Mourns Loss of Regional Presidency *themoscowtimes.com*. Viitattu 12.11.2023.
13. ↑  Russia’s Tatarstan to Rename Regional Presidency *themoscowtimes.com*. Viitattu 12.11.2023.
14. ↑  Tatarstan Lawmakers Vote To Change Constitution And Scrap Post of President In Nod To Moscow *rferl.org*. Viitattu 12.11.2023.
15. ↑  Глава Татарстана утвердил переименование должности президента республики *web.archive.org*. Viitattu 12.11.2023.
16. ↑  В России *web.archive.org*. Viitattu 11.11.2023.
17. ↑  Закон Российской Федерации № 406-ФЗ от *web.archive.org*. Viitattu 12.11.2023.